Automated Transfer Vehicle

[náhľad|''Jules Verne ATV'' sa približuje k [ISS|Medzinárodnej vesmírnej stanici]]

**Automated Transfer Vehicle** alebo tiež **ATV** (z angličtiny *automatický transportný prostriedok*) bola nákladná kozmická loď postavená a prevádzkovaná Európskou kozmickou agentúrou určená na zásobovanie kozmickej stanice ISS. Vykonala päť letov. Počas trvania programu išlo o najväčšiu zásobovaciu kozmickú loď k ISS.

## Technický opis
Kozmická loď ATV má celkovú dĺžku 10,8 m a maximálny priemer 4,5 metra, jej maximálna prázdna hmotnosť (bez nákladu a paliva) je 9 800 kg, s nákladom a palivom je to vyše 20 000 kg. ATV sa skladá z dvoch základných častí. Ide o služobný modul (prístrojová sekcia neskôr použitá ako základ servisného modulu kozmickej lode Orion), ktorý obsahuje nevyhnutné riadiace, pohonné a elektronické systémy, a integrovaný nákladný modul, v ktorom je uložený dopravovaný náklad s maximálnou hmotnosťou 7 700 kg. Na povrchu služobného modulu sú umiestnené 4 rozkladacie solárne panely s maximálnym rozpätím 22,3 metra a výkonom (3 800 W), 40 Ah batérie, palivové nádrže, štyri trysky motorov R-4D (490 N) a 28 motorčekov riadenia polohy, orientácie a brzdenia (220 N).

Lode boli vypúšťané z kozmodrómu Kourou pomocou rakiet Ariane 5 a automaticky sa pripájali na dokovací port modulu Zvezda.
right|thumb|Bočný pohľad na ATV

## Zoznam vypustených a plánovaných ATV
ESA vyslala k ISS do roku 2015 celkovo 5 nákladných lodí ATV. Lode boli nazvané po významných európskych vedcoch a umelcoch.

### Vypustené lode
* *ATV-1 [[Jules Verne]]* – štart pôvodne plánovaný v máji 2007, po odkladoch štart prebehol 9. marca 2008 o 04:03 UTC, úspešné spojenie so stanicou ISS 3. apríla 2008, odpojenie od nej prebehlo 5. septembra 2008, 29. septembra bola ATV navedená do hustých vrstiev atmosféry nad južným Pacifikom
* *ATV-2 [[Johannes Kepler]]* – štart prebehol 16. februára 2011, spojenie s ISS sa uskutočnilo 24. februára 2011, zánik nad Pacifikom 21. júna 2011
* *ATV-3 [[Edoardo Amaldi]]* – štart sa uskutočnil 23. marca 2012, spojenie s ISS prebehlo 28. marca 2012, zánik v atmosfére 3. októbra 2012
* *ATV-4 [[Albert Einstein]]* – k štartu došlo 5. júna 2013, spojenie s ISS 15. júna 2013, zánik 2. novembra 2013
* *ATV-5 [[Georges Lemaître]]* – štartovala 29. júla 2014, s ISS sa spojila 12. augusta 2014, zanikla v atmosfére 15. februára 2015

## Ďalší vývoj ATV
right|thumb|Astronauti vnútri lode ''ATV Jules Verne''
Aj keď ministerská konferencia v decembri 2005 v Berlíne neschválila žiadny program ďalšieho vývoja ATV, podrobné štúdie existujú a ESA sa k nim môže vrátiť. V roku 2008 by mali zástupcovia členských krajín rozhodnúť o projektoch a výdajoch súvisiacich s ISS na ďalšie štvorročné obdobie. Ak by sa dovtedy ATV osvedčilo ako spoľahlivý dopravný prostriedok, mohlo by dôjsť k jeho ďalšiemu využitiu ako :
* LCR (*Large Cargo Return* – prostriedok pre návrat veľkých nákladov)
* CTV (*Crew Transport Vehicle* – pilotovaný transportný prostriedok)

## Referencie

## Iné projekty

## Externé odkazy

* ESA: stránka projektu ATV 
* Štart prvej lode ATV Jules Verne
* Pripojenie prvej lode ATV k ISS

Kategória:Kozmické lode ESA
Kategória:Nákladné kozmické lode
Kategória:Kozmonautika v 2008